BiH kupuje lijek Remdesivir za liječenje oboljelih od korone, jedna doza košta 354 eura

Pomoćnik Ministarstva zdravstva FBiH Goran Čerkez potvrdio je za Klix.ba da je BiH iskazala potrebu za lijekom Remdesivir koji je koristi kao terapija za liječenje oboljelih koronavirusom.

Federacija BiH je putem evropskih zajedničkih nabavki tražila 1.100 doza što bi prema projekcijama trebalo predstavljati mjesečnu potrošnju. Jedna doza košta 354 eura.“Očekujemo tu količinu za oktobar. Toliko je tražila i Republika Srpska. Koliko ćemo dobiti na kraju zavisi od dobavljača. Na dan dolaska gledat ćemo stopu hospitalizacije u posljednjih sedam dana u oba entiteta i na osnovu toga dogovoriti podjelu”, kazao je Čerkez.

Saznajemo i da će Ministarstvo zdravstva FBiH zatražilo i dodatna sredstva za nabavku ovog lijeka u vrijednosti preko 18 miliona KM.

“Tražili smo dodatna sredstva za nabavku Remdesivira u vrijednosti preko 18 miliona KM”, dodao je.

Iako i dalje niti jedan lijek nije proglašen kao zvaničan za liječenje koronavirusa, prema mišljenjima zdravstvenih radnika Remdesivir je pomogao u terapijama za brži oporavak.